b'\n_START_ARTICLE_\nKandavas kartodroms\n_START_SECTION_\nApraksts un v\xc4\x93sture\n_START_PARAGRAPH_\nTrase ir 1012 metrus gara, taj\xc4\x81 ir 11 pagriezieni. Trim no tiem ir nosaukums: 3.pagrieziens ir nosaukts uz\xc5\x86\xc4\x93muma "Energoremonts R\xc4\xabga" v\xc4\x81rd\xc4\x81, 10. pagrieziens nosaukts uz\xc5\x86\xc4\x93muma "Skonto B\xc5\xabve" v\xc4\x81rd\xc4\x81, bet 9. pagrieziens \xe2\x80\x94 projekta autora Hermana Tilkes v\xc4\x81rd\xc4\x81. Trase ir izmantojama abos virzienos. Taj\xc4\x81 ir tr\xc4\xabs sa\xc4\xabsnes, kas \xc4\xbcauj izveidot asto\xc5\x86as da\xc5\xbe\xc4\x81das trases konfigur\xc4\x81cijas. Swedbank kartodroms ir pirmais Hermana Tilkes projekt\xc4\x93tais autosporta infrastrukt\xc5\xabras objekts Austrumeirop\xc4\x81 un Skandin\xc4\x81vij\xc4\x81._NEWLINE_Trase no 1974. l\xc4\xabdz 1990. gadam bija PSRS kartinga izlases treni\xc5\x86u b\xc4\x81ze. \xc5\xa0aj\xc4\x81 laik\xc4\x81 Hugo Jur\xc5\xa1evska vad\xc4\xabb\xc4\x81 tika sagatavoti 12 PSRS sporta meistari un 4 starptautiskie sporta meistari. Hugo Jur\xc5\xa1evskis tagad ir trases tehniskais direktors. Tras\xc4\x93 p\xc4\x93c rekonstrukcijas atkal notiek viet\xc4\x93ja un starptautiska m\xc4\x93roga kartinga sacens\xc4\xabbas, k\xc4\x81 ar\xc4\xab sportistu treni\xc5\x86i. Tras\xc4\x93 ir pieejams ar\xc4\xab \xc4\xabres kartings pla\xc5\xa1\xc4\x81kai publikai.\n_START_SECTION_\nTehnisk\xc4\x81 inform\xc4\x81cija\n_START_PARAGRAPH_\nTrases kompleksa kop\xc4\x93j\xc4\x81 plat\xc4\xabba ir 4,45 ha, platums 8 m. Autost\xc4\x81vvietas komand\xc4\x81m aiz\xc5\x86em 8 536 m\xc2\xb2 pla\xc5\xa1u teritoriju. Maksim\xc4\x81lais k\xc4\x81pums un kritums tras\xc4\x93 ir 5,5%. Maksim\xc4\x81lais trases pagrieziena st\xc4\x81vums: 10%. Starta-fini\xc5\xa1a taisne ir 154 m gara.'